Den arbeider blant annet med å revitalisere et sykehus i byen Rotifunk i Moyamba-distriktet. Foreningen fikk 70 tonn med medisinsk utstyr fra overskuddslagre ved sykehus og militære anlegg på Østlandet av Sosial- og Helsedepartementet. Dette utstyret er med støtte fra Norad og ved hjelp av egne innsamlede midler transportert til Sierra Leone. Leger fra Haugesund har sagt seg villige til å etablere en legebro, og arbeide i perioder gratis ved sykehuset når dette står ferdig. Flere bygninger er allerede oppført.